รีบบึ่งมาทันที หลังจากครั้งก่อนพลาดร้านนี้ ครั้งก่อน มัวแต่ลังเลกับอีกร้านนึง ครั้งนี้เลยต้องมาให้ได้ (เพราะร้านสวย และกำลังอินเทรนด์) เล็งไว้ละ ว่ามาถึงต้องสั่งอะไร นั่นคือ เค้กส้ม และ บานอฟฟี่ แต่....ยืนดูที่หน้าตู้ ไม่มีบานอฟฟี่ สงสัยเรามาช้าไป ( บ่าย3 ) ทำใจ เปลี่ยนเป็น เค้กส้ม และ ทีรามิสุ

เค้กส้ม อร่อยนุ่ม ละมุนลิ้น ราคา 125 บาท (4/5)

ทีรามิสุ ปกติเป็นเมนูที่ชอบมาก แต่มาทานร้านนี้รู้สึกผิดหวังไปนิด คือ ครีมมันเยอะไป ทำให้รู้สึกเลี่ยนไปนิด แต่ข้อดีก็มี เนื้อเค้กและครีมที่นุ่มมาก แต่อาจจะเพราะว่า เป็นคนที่ไม่ค่อยปลื้มกับครีมเยอะๆเท่าไร ราคา 125 บาท (2/5)

มอคค่า ราคาลืมอ่ะ แต่ทำมาหน้าตาน่าเลิฟ รสชาติพอได้ ให้คะแนนความครีเอท (4.5/5)

ร้านนี้ไม่บวก vat และ service charge แต่ไม่คิดก็ดีแล้วค่า เพราะราคาถือว่าพอๆกับในกรุงเทพร้านดังๆเลยค่ะ